Изводите от карантината - Анализи - Дневник\nОгнян Минчев Портал Култура\n06:57, 24 май 20 , 6764\nКарантината ни показа, че човек може да живее затворен у дома си за известно време, но да контролира живота си и да държи отговорни тези, които го управляват.\nОще в разгара на "извънредното положение" бе ясно, че мерките на карантината можеха да бъдат само кратковременно решение за ограничаване на вируса. Тяхното постепенно отпадане бе неизбежно и единственото неизвестно в този процес бе след какъв период и с каква скорост ограниченията трябва да бъдат вдигани. Тази предопределеност на освобождаването от ограниченията се отрази по любопитен начин върху динамиката на отношенията между двете "партии", възникнали по повод на карантината. В началния период на извънредното положение позицията на тези, които приемаха и одобряваха ограничителните мерки - "изолационистите" - беше доста по-популярна от гледната точка на "отрицателите", на тези, които отхвърляха ограниченията поради различни причини, но с упорита настойчивост. В началото хората бяха уплашени, вирусът бе неизвестно предизвикателство и подкрепата за правителството и неговия оперативен щаб за управление на кризата бе масирана и твърда. Постепенно карантината омръзна на все повече хора, заразата остана на относително ниски нива в сравнение с останалите страни на Европа и света, финансовите резерви на хората, останали по домовете си, се стопиха. На този фон\n"партията" на "отрицателите" започна да набира подкрепа.\nПо Великден хората тръгнаха да празнуват. Раздразнението от проверките по т.нар. КПП-та и от затворените паркове и общи пространства започна да набъбва. Премиерът Борисов усети заплаха за своя набъбнал с вируса рейтинг. Посланието за успешно управление на кризата, подкрепено от високия престиж на лекарите в оперативния щаб, силно подкрепи изтънелия рейтинг на премиера и го върна в списъка на най-популярните политически фигури в страната. Но ето че на хората им омръзна да се пазят. "Вдигай ограниченията", разпореди се Борисов, независимо от предупрежденията на щаба, че разхлабването на мерките трябва да се прави предпазливо. За броени дни правителството "освободи" населението от практически всички ограничения, а Бойко Борисов отново получи подкрепата на зажаднелите за слънце, бира и забавления българчета, които само преди месец и половина го бяха подкрепили в обратното - в налагането на карантината, уплашени от злосторството на коронавируса.\nПартията на "отрицателите" подуши кръв и се хвърли в атака. За привържениците на легендарния доц. Мангъров не бе достатъчно, че карантината бе паднала. Те изискваха ни повече, ни по-малко от пълно поражение на другата страна - на "изолационистите", водени от омразния НОЩ - щабът на ген. Мутафчийски. "Отрицателите" искаха открито признание и утвърждаване в общественото мнение на тезата, че карантината е била безсмислена, вредна и абсурдна като решение за справяне с един проблем, който - по думите на Андрей Райчев - "почти не съществува". Не съществува не просто проблемът - вирусът "почти не съществува". Стотиците хиляди жертви - от Ухан през Бергамо и Мадрид, до Ню Йорк и Сао Пауло - са жертви на нещо друго, "съпътствани" в страданията си от нещо като коронавирус, което "почти не съществува" Привържениците на партията на "отрицателите" притежават ясно и категорично обяснение за причината, довела до карантина и "изолационизъм" - обикновен, при това неразумен страх.\n"Изолационистите" изпитват страх за кожата си, затова панически предават свободата си,\nфинансовата си сигурност, психичното си равновесие и се затварят у дома си, за да не бъдат настигнати и отнесени от заразата.\nВиж, причините за яростта на "отрицателите" са малко по-сложни за обяснение. Свободата пазят те - ако ги попитате, но чия свобода и от какви заплахи са въпроси, които правят картината доста по-интересна. Обяснение първо - пазят свободата на икономиката, която е заплашена да рухне от "един обикновен грип". Разумна причина - спор няма. Има само допълнителни въпроси. Ако "грипът" повали толкова хора, колкото в Северна Италия или в Ню Йорк, каква част от икономиката ще се запази и чия свобода ще процъфти? Но самото пренебрежение към коронавируса като "обикновен грип" отвори вратата към интерпретации, напълно чужди и противоположни на либертарианската стръв в защита на "икономическата свобода". През обяснението за "обикновения грип" влязоха орляк конспиративни теории за многолик заговор на тъмните сили срещу познатия ни свят. Вирусът е целенасочена провокация - акт на биологична война. Вирусът е нарочно пуснат, за да оправдае налагането на задължителна ваксина, с която в човешкото тяло ще бъдат инсталирани "чипове" и "нанороботи", способни да управляват поведението на хората. Вирусът отнема свободата на обикновените хора, за да позволи преразпределение на богатството в битката между световните елити в една война на масови заблуди и фалшиви новини. Вирусът е заговор за убийство на милиарди хора в полза на "златния милиард".\nБезценен съюзник на либертарианския възглед за свободата в условия на карантина от коронавирус се оказа един разговорлив инфекционист-педиатър, който обясни, че със или без карантина, вирусът ще се срещне със 70 на сто от хората във всяка общност и тогава ще се успокои. Да, вярно е, че вирусът е по-опасен за възрастните - "сухи съчки", но те да се пазят повече,\nа и всеки един ден ще си отиде от нещо - я от вирус, я от нещо друго\nЛибертарианското възмущение от ареста на икономиката получи легитимация от "науката" - докато едните трябва да продължат свободно да правят пари, другите са на път да получат "стаден имунитет" срещу един вирус, който - да не забравяме - "почти не съществува". Този дайджест на победоносния път към обществена хегемония на партията на "отрицателите" би бил напълно безсмислен, ако от него нямахме намерение да се върнем към началото на нашия разказ - към тези хора, мнозинството български граждани, които изтърпяха карантината. Към тези, които пожертваха време, нерви, работни места, финансова стабилност. Към тези лекари, сестри, санитари, които работиха и продължават да работят месеци наред, без да виждат семействата си, да жертват здравето и живота си. Към тези от тях, които загинаха, изпълнявайки дълга си. Тези хора трябва да знаят, че жертвите, които направиха, не са безсмислени. Че усилията, които положиха, не са безпредметни. Че тези, които ги подиграват за "страха им", не са безстрашни. За какво всъщност става дума?\nКовид-19 бе ново и непознато предизвикателство за човешките общества и пораженията, които нанесе - особено на големи мегаполиси и масирани общности по целия свят - са безпрецедентни за глобална епидемия след "испанския грип" от 1918-1920 г. В България пораженията засега са по-умерени поради причини, които не са напълно изяснени. Безспорно едната от тях обаче са навременните мерки, предприети за ограничаване на социалното общуване, и доверието, с което голямото мнозинство от българите приеха тези мерки.\nЗа първи път от много десетилетия насам българското общество се обедини около определена обща кауза.\nПрез втората половина на ХХ в. българите нямаха правото да се обединяват, нито да се разединяват. Управляващата партия - колониална администрация на Съветския съюз - издаваше заповеди кой кога и по какъв повод да се "обединява" и разединява". През десетилетията след рухването на комунизма българското общество премина през периоди на яростна политическа поляризация, окончателен разпад на традиционните - патриархалните общности и нарастващ цинизъм като съпътстваща квазиидеология на трансформацията по посока на една по-индивидуалистична ценностна система. Вместо в етика на индивидуалната отговорност, българският преход се фокусира върху ускорен процес на социална атомизация, която нанесе сериозни поражения върху ключови човешки общности - семейството, училището.\nСподелената гражданска отговорност като обществено обединение за предотвратяване на тежки поражения от настъпващата епидемия бе ползотворен резултат от опита за мобилизация на обществото и държавата в дните и седмиците на карантината. Бихме могли без преувеличение да отбележим, че за много българи - особено от по-младите поколения - публичното управление на карантината, включващо призиви към гражданите да спазват определени правила и да проявят конкретни форми на лична отговорност, беше първи и уникален опит за практикуване на обществена, гражданска отговорност. С каква сериозност една или друга група граждани са се отнесли към тези свои отговорности е отделен въпрос - общата картина на общественото поведение изразява степен на мобилизация, която демонстрира по какъв начин едно общество се организира, за да посрещне общо предизвикателство. Нека да повторим - за първи път от десетилетия насам. Ние често говорим за "гражданско общество", но извън акциите на ограничен брой активисти на НПО, практикуването на гражданска мобилизация в по-широки общности е рядко и твърде ценно явление. Събуждането на едно обществено мнозинство за\nгражданска отговорност в реакцията срещу заплахата от епидемия е прецедент\nс безспорна положителна стойност. Да се надяваме - събуждане с по-далеч отиващи последствия, отколкото простото реагиране на кризата.\nЗаплахата от поражения на коронавируса събуди за първи път от десетилетия насам и чувството за солидарност сред големи общности от хора в България. Наред с всички други аргументи, "партията" на "отрицателите" оспорваше въведените карантинни мерки с аргументите за неоправданите икономически поражения, които ще настъпят в резултат на социалната изолация. Без да даваме оценка на тази позиция, трябва да установим, че мнозинството граждани приеха ограниченията с ясното съзнание, че по този начин допринасят за спасението на своите по-възрастни близки, болни и уязвими хора, чийто живот бе пряко застрашен от заразата. Солидарността е естествено човешко чувство, практикувано като ценност, но то бива често помрачавано от идеологическите ефекти на материалистичния индивидуализъм, който обикновено се основава върху презумпцията, че всеки отговаря сам за себе си. Този индивидуализъм - макар и необходим в определени граници като мотивация за индивидуален успех и индивидуална отговорност - в България от последните три десетилетия бе доведен до стойност на абсолют. Хегемонната икономическа визия на българския преход бе наложена от глобално господстващия неолиберализъм - пазарнизъм, разглеждащ пазара като единствено легитимен метод както на създаване, така и на разпределение на общественото богатство. В България този възглед се разгърна в допълнителна "дълбочина".\nОт една страна, неолиберализмът в България се превърна в хегемонна, ако не единствена визия за икономиката, споделяна от всички - с единични изключения - икономически експерти и практици както в частния бизнес, така и в публичните институции. Нещо повече, в България завидно разпространение получи визията на либертарианството в неговите по-радикални варианти (Айн Ранд) и се превърна в обществена философия, оказваща влияние върху умовете и мирогледа на широки групи от по-младите поколения на българското общество. Алтруизмът ли?\nЗадънена улица Солидарност с другите? Нека всеки се погрижи за себе си.\nУспехът на икономиката и обществото се измерват единствено по моя личен успех. От друга страна, функциониращата като пазарен фундаментализъм либертарианска визия осигури идеологическа фасада на арогантно непазарните, олигархични форми на ограбване на обществото през държавата, практикувани от организираната престъпност на високо ниво, овладяла икономиката и държавата в десетилетията на посткомунистическия преход. От пропагандна гледна точка, ако си позволявате да говорите против корупцията и олигархията, получавате високия риск да ви обвинят, че сте против "пазара" и преследвате непропорционално висока роля на държавата, разглеждана като "лош стопанин". Ерго - добрите стопани са там, където отидоха нашите общи активи, собственост и правото на разпореждане с общите условия на нашия живот: в редиците на олигархията.\nУспехът на публичната кампания в полза на карантинните ограничения бе основан върху събудената - след десетилетия - ценност на обществената солидарност. Хората решиха да спасят своите "сухи съчки" - бащите и майките си, бабите и дядовците си - от заплахата на коронавируса, независимо че за тази цел трябваше да жертват комфорта си, финансовата си стабилност, нервите си, дори работата си. На обикновен език това решение на общественото мнозинство се нарича човещина. Да, от инфаркт, инсулт, онкологични заболявания и други инфекции у нас умират много повече хора, отколкото загинаха от заразата с новия вирус. Но можеше да бъде и обратното - в средата на март никой не знаеше какво ще се случи. Хората подкрепиха и лекарите, сестрите, болничния персонал. В България, за съжаление, обществените ориентации често са владяни от вируса на злословието. Ние обичаме да гледаме през черни очила върху работата и постиженията на другите. Здравната система не прави изключение. Критични сме към нея - в много случаи с основание. И в много случаи, без да си даваме сметка, че тя е\nбезмилостно източвана, вътрешно поляризирана - единици печелят големи пари,\nа мнозина други едва се прехранват, лишена е от достатъчна обществена подкрепа и признание. В условията на епидемичната заплаха българите видяха, че техните лекари са готови да дадат всичко от себе си, за да ги спасят от страданието и масовата смърт, покрили Бергамо, Лондон, Мадрид и Москва. Оцениха го и им ръкопляскаха от сърце\nЛекарите проявиха образци на обществена солидарност, жертвоготовност и безкористност. Обществото им отвърна с признание и благодарност. Това са събития с епохално значение за едно общество, разделено и деморализирано от десетилетия. Общество, в което огромното мнозинство от хората вярваше - и все още вярва, че всеки може да разчита само на себе си и на част от близките си. Да видиш протегнатата ръка за помощ от страна на другия - дори тази ръка да е протегната в името на една въображаема (според някои) заплаха - това е пътят към възраждане на една пълноценна човешка общност\nАко не ни залее отново цинизмът на отрицанието и не ни затрупат пясъците на хегемонния личен интерес. Ако господстващите глашатаи на отрицанието не успеят да убедят мнозинството от хората, че тревогата е била "фалшива". "Хе-е-й, вас отново ви прекараха - вирус няма, почти няма, напразно си разбихме икономиката, напразно кесихте в панелката и не си гледахте кефа"\nЧовекът не може да живее човешки, без да бъде свободен. Мнозина не го осъзнават и така и не заживяват човешки, с пълното достойнство на същества, надарени с Божия искра, за да следват пътя си. Затова няма по-голяма ценност от свободата. Няма и по-голяма манипулация и лъжа, по която и да е друга тема, в сравнение с темата за свободата. В седмиците на наложена социална изолация едно от големите притеснения - искрено или фалшиво - бе притеснението дали ще излезем като демокрация от извънредното положение и неговите пълномощия. Днес е очевидно, че извънредното положение си отиде очаквано бързо, с доста хаотична отмяна на ограничителните мерки и с видимо облекчение от страна на властимащите. Оказа се, че тези, които ни управляват, нямат нужда от открита диктатура - поне засега.\nСъхранихме ли свободата си? Побояхме ли се истински да не ни я отнемат?\nНашата политическа и гражданска свобода се топи и потъва в небитие от началото на настоящия век с процеса на отнемане на обществена власт от гражданството и концентрирането ѝ в ръцете и институциите на тази група от хора, която наричаме посткомунистическа олигархия. Може би защото свободата ни бе подарена, в течение на годините ние позволихме да ни отнемат значителни части от нея - в развитието на икономиката, в управлението на държавата, в налагането на правила и норми на ежедневието Карантината не ни отне свободата. Карантината ни показа, че човек може да живее затворен у дома си за известно време, но да контролира живота си и да държи отговорни тези, които го управляват. И обратно - човек може да живее уж на воля, но да бъде затворен в невидимия кафез на тези многолики и злоумишлени ограничения, които му се налагат поради липсата у него на осъзнатост и воля да се бори за свободата си.\nВирусът и неговите заплахи не са отминали окончателно. С тях ще успеем да се справим, ако запомним уроците на тази криза, която преживяхме през седмиците на карантината. Надявам се да осъзнаем тези уроци и да пренесем мъдростта от тях в епохата след вируса, в която ще трябва да живеем с нови предизвикателства и с необходимостта от същата отговорност и солидарност, които проявихме през последните месеци - може би неочаквано и за самите себе си\nstein 08:37, 24 май 20 / Неутрално\nПрекалено философска статия. Моите изводи са по-технически. България е сравнително малко засегната, защото ням...\npamela 10:37, 24 май 20 / Неутрално\nВ България ситуацията с вируса се политизира с цел извличане на дивиденти и използване на естественото недовол...\nРейтинг: 284 07:41, 24 май 20 Неутрално\n"Събуждането на едно обществено мнозинство за гражданска отговорност в реакцията срещу заплахата от епидемия е прецедент с безспорна положителна стойност. Да се надяваме – събуждане с по-далеч отиващи последствия, отколкото простото реагиране на кризата."\n- Феновете на Левски се заканиха на модела "бащица" и със Сираков или следващ ще успеят. Много от стария ВСС отчетоха грешка при избора си. Кънчо и Андрей от корифеи на социологията станаха "социолози на повикван". "Ако аз управлявах..." съвсем залиня.\nНамираме се в края на периода на "бащицата", Минчев. Да му мислят тези, които искат да го върнат. Толкоз за "Ръкуване с перестройката". Това беше.\nРейтинг: 819 07:51, 24 май 20 Неутрално\nПри толкова много написано в разказвачески стил, не схванах никакъв извод. Добре че този човек не ми преподава!\nРейтинг: 8 08:06, 24 май 20 Разстроено\nПроблемът не е в тебе!\nТова са хора които пишат за каквото им плащат!\nДнес пише това утре ако друг му плаща ще напише точно обратното !!!\n08:12, 24 май 20\n08:15, 24 май 20\n08:19, 24 май 20\nРейтинг: 2637 08:30, 24 май 20 Весело\nСложно четиво , не стига само да го прочетеш , трябва и да ти го обясняват , а и стилът се променя нещо...….сигурно е от " изолационизма ".....\nРейтинг: 1091 08:32, 24 май 20 Неутрално\nПрекалено дълго, прекалено сложно.\nКазвали са ми го за собствените ми писания, разбирам как се чувстват хората :-)\nС някои неща съм съгласен, но основната линия на мисълта ми се изплъзна, тезата, изводът - всичко е омешано.\nАКо е искал да каже нещо основно авторът, то поне за мен е загубено.\nРейтинг: 1053 08:33, 24 май 20 Неутрално\nМинчев е от типа, който съм кръстил за себе си "неокомунисти". Възмущават се от комунизма, възмущават се от случващото се в България и тайно подкрепят герб за да не дойдат БСП на власт.\nСъжалявам, не прочетох дългата му полюция тук но следя как му се мени мнението във фейсбук.\nРейтинг: 915 08:37, 24 май 20 Неутрално\nПрекалено философска статия. Моите изводи са по-технически. България е сравнително малко засегната, защото нямаме големи събития като карнавали, фестивали и дори футболни мачове, на които да се събират и заразяват хиляди хора. Отделно имаше грипна ваканция. Без мерки за хигиена и дистанция коронавирусът беше в пъти по-заразителен от грипа. Отделно е в пъти по-смъртоносен за заразените, особено при възрастни хора. Оказа се, че е достатъчно да си седим повече в къщи, да си мием или дезинфекцираме ръцете, да държим дистанция и да не излизаме, ако сме дори леко болни, за да ограничим коефициента на заразност под единица. Така епидемията отминава автоматично без 70% да боледуват и придобиват имунитет. Тези неща не ги знаехме в началото. От многото опити за лечение май само ремдесевир скъсява тежкото боледуване. Голямото търсене на ваксина вероятно ще даде резултат, когато вече няма нужда от ваксиниране.\n08:37, 24 май 20\nРейтинг: 6117 08:48, 24 май 20 Весело\nТежко за четене от масите. Дълго. Да беше пуснал в туитър две изречения...\nОсновната идея беше, че егоизмът е по-силен от колективизма и нека да го обобщим със стихчето:\n#би им майката на другите\nРейтинг: 3751 08:55, 24 май 20 Неутрално\n"Вдигай ограниченията", разпореди се Борисов, независимо от предупрежденията на щаба, че разхлабването на мерките трябва да се прави предпазливо.\nТова звучи като:\n"Пускай движението", разпореди Борисов, независимо че варненският булевард не беше довършен и след "пускането" започнаха да гърмят дефекти като бомби.\nРейтинг: 409 09:01, 24 май 20 Неутрално\nПлювалниците и кресльовците никога не са се страхували, че ще им вземат свободата. Това няма как да стане. Те реват и плюят, защото се опитват да рутят малко по малко от имиджа на управляващите, независимо от цената. И си вкараха автогол. Ама то за да дойдеш на власт се иска акъл и мааалко човещина, а не само квичене и плюене.\nРейтинг: 284 09:02, 24 май 20 Весело\nТук- таме и нещо верно. Като цяло- обилна логорея.\nРейтинг: 1571 09:05, 24 май 20 Весело\nГосподинът извърши доста странни движения около вирусните ни драми и сега сякаш се опитва да ограничи щетите.\nПрави го доста обилно и също толкова несвързано. Не му е леко. Вероятно затова е прибегнал и до неолиберализма.\nРейтинг: 1571 09:09, 24 май 20 Неутрално\nЧервения, можеше да пропуснеш последното изречение и вместо това да насочиш незнаещите към Алеко и най-известния му образ.\nРейтинг: 2102 09:31, 24 май 20 Неутрално\nДневник бяха точно едни от "отрицателите". Радвам се че все пак, макар и доста късно публикуваха мнение, което не съвпада с редакционната политика. А иначе написаното не е нито сложно, нито нещо ново. Реално най - точното обобщение на ситуацията досега.\nРейтинг: 2219 10:00, 24 май 20 Весело\nВсяка една криза - здравна, социална, икономическа, може да "мутира" в политическа. Огнян Минчев е "открил" "философския камък", за да даде някакво обяснение!\nИмаш правото, да се съгласиш, да се съгласиш с уговорки, и да не се съгласиш! Често под влияние на моментно настроение ижелание да "опонираш" на нечие мнение.\nТа, :"Всичко е въпрос на вкус!", казало котето и се облизало под опашката!\nРейтинг: 2342 10:21, 24 май 20 Неутрално\nСтрахът от вируса е объркал малко обикновено трезвите преценки на Огнян Минчев — разбираемо е, все пак човекът е в рисковата група. Не може да слага в една група „отрицатели” и тези, които наистина отричат опасността от вируса, че и самия вирус, и тези, които спазваха всички мерки, въпреки че ги критикуваха. А ги критикувахме не защото не виждахме или отричахме силата на К-19, а защото смятахме мерките за не особено добре премислени така че да ни предпазят нас и здравната система от една страна, а от друга страна да не ни се ограничават драстично правата и да не се нанесат невъзстановими поражения на икономиката.\nРейтинг: 1571 10:25, 24 май 20 Неутрално\nСтрахът от вируса е объркал малко обикновено трезвите преценки на Огнян Минчев — разбираемо е, все пак човекът е в рисковата група.\nРазбираемо е, но дали е приемливо?\nРейтинг: 2650 10:37, 24 май 20 Неутрално\nВ България ситуацията с вируса се политизира с цел извличане на дивиденти и използване на естественото недоволство от ограниченията за излъскване на политическия имидж.\nОсобено неприятен пример беше пРезидентът, чиято цел беше да внася разкол и разединение, Мая Манолова, разни малки партии и някои НПО-та... Всички вкупом ревнаха, че щяло да настъпи диктатура и постоянно ограничаване на права.\nМоже да се каже, че Корнелия Нинова и БСП проявиха здрав разум в ситуацията и в повечето случаи подкрепиха мерките, което е отговорно поведение.\nВсе пак вирусът не прави разлика между политическите предпочитания и в крайна сметка по-добре мерките да са прекалени, отколкото недостатъчни.\n10:38, 24 май 20\nРейтинг: 920 11:20, 24 май 20 Неутрално\nПриятна изненада за мен беше изненадващо,с оглед политическото,гражданското,потребителското поведение и реакции ,реагираха разумно и умерено,при това дори хора,които преди това бяха податливи на какво ли не влияние .Приятна изненада беше ,че хора,които преди са споделяли публикации от фейк медии,за да ги разспостранят и им вяреаха и посланието им съответно,почнаха да ги споделят като идиотски лъжи за и с насмешка.\nЕдинствената почти константа се оказа омразата,който когото и каквото е мразил е продължил да го мрази,не видях нито едно изключение сред познатите,включително и он лайн познатите.И аз не правя изключение.\nТа здравите сили тотално се компрометираха,здравия разум се завръща,има индикации и че се консолидира ,\nРейтинг: 18 11:39, 24 май 20 Весело\nИ ситуацията с две думи е като една стара реклама на месни продукти " Бий ме Обичам те "\nРейтинг: 749 12:06, 24 май 20 Весело\nТака като чета, аз съм готов за поне главен секретар на партията на "отрицателите" :)\nИзключвам глупостите на ваксърските конспирации за монтиране на наноботи.\nЧудех се каква длъжност да дадем на нашето знаме - бай Мангъров. Почетен председател ли, пророк ли, духовен водач ли :) Приятелката ми ми подсказа - той ще е нашият основател (founder) :D\nРейтинг: 664 12:07, 24 май 20 Неутрално\n"за много българи - особено от по-младите поколения - публичното управление на карантината, включващо призиви към гражданите да спазват определени правила и да проявят конкретни форми на лична отговорност, беше първи и уникален опит за практикуване на обществена, гражданска отговорност"\nЕто това е най-ценното наблюдение, децата нон-стоп произвеждаха "меми" с щаба, и то не злободневни малодушни произведения като местните "комикси" на Гневник. Всички помним серията "Да не излиза", това тръгна от тийнейджърите.\nРейтинг: 920 12:09, 24 май 20 Неутрално\nНе само в България,а навсякъде,сещам се за две изклщчения.И се ползваха за атаки както въвеждането на ограничения,така и невъвеждането им дори за двете едновременно В България номера не мина.Привлечените от това ,ако изобщо е имало такива е много по=малък от отблъснатите,\nРейтинг: 1571 12:21, 24 май 20 Весело\nТака като чета, аз съм готов за поне главен секретар на партията на "отрицателите" :)Изключвам глупостите на ваксърските конспирации за монтиране на наноботи.Чудех се каква длъжност да дадем на нашето знаме - бай Мангъров. Почетен председател ли, пророк ли, духовен водач ли :) Приятелката ми ми подсказа - той ще е нашият основател (founder) :D\n—цитат от коментар 26 на Smoke\nРейтинг: 332 14:25, 24 май 20 Неутрално\nСлаб анализ на Минчев с редица несъответствия:\n1. Редно е правителството и неговите експерти да знаят за проблема коронавирус много повече отколкото обикновените граждани. Все пак ресурсите на държавата са много по-големи.\n2. Фактът, че мнозинството българи се подчиниха на мерките на правителството не означава, че мнозинството хора са прави и че останалите, които не се подчиниха, проявяват неуважение.\n3. Безспорно е, че част от мерките изначално бяха ненужни и безсмислени. Примерно - затваряне на паркове, планини и КППта между градовете. Само защото държавата не може да ограничи събирания на открито.\n4. Безспорно е, че мерките ограничиха свободи на гражданите - общуване, събирания, придвижване, протести, митинги, почивка и спорт на открито, та дори и право на труд.\n5. Безспорно е, че здравната система в България беше и все още е много по-зле подготвена от тази в Северна Европа. И това не се измерва с броя заразени, а с броя лекувани в тежко състояние и броя изследвания на глава от населението.\n6. Безспорно е, че управляващите се възползват от паниката и кризата за отклоняването на пари и вдигане на одобрение. Примерно - 75 милиона на колекторска фирма.\n7. Икономическите мерки включват основно кредити с изключение на мярката 60/40, което са слаби мерки.\n8. Безспорно е, че се създаде паника, която не беше нужна и полезна.\n9. Съпоставката между Мутафчийски и Мангъров е между експерт - хирург и експерт- инфекционист. А и не само Мангъров беше експерт, начело на медицинския експертен съвет беше Коста Костов.\nНо всъщност медицинския експертен съвет беше набързо разпуснат или скрит от правителството и се даде приоритет на НОЩ. Там е разковничето - защо скриха експертите и изкараха на преден план военни организатори.\nРейтинг: 155 19:39, 24 май 20 Неутрално\nМинчев се е изложил този път. Тази излишна карантина, която човечеството си наложи по незнайни причини, показа че лисват лидери. Всички се оказаха папагали. Всички ще се хвалят колко добре са се справили, а всъщност бяха подведени от 10 негърчета от СЗО.\nРейтинг: 8 20:08, 24 май 20 Неутрално\nТърсят разковничето на по-големия дял починали от коронавируса мъже. Дали пък не е в бабаитлъка у нас, подклаждан от течението Мангъров? А по света вероятно е това, че повече мъже ходят на работа, отколкото жени.\nРейтинг: 8 20:12, 24 май 20 Неутрално\nМного добра статия, само не знам колко високо ще бъде оценена от точно тази аудитория. Ако не преоценим такива архаични духовни категории като "човещината" (предизвикващи в някои среди основно насмешка), да сложим на правилните им места в йерархията науката и професионализма, както и да направим много други анализи - и то в световен мащаб, тази уж "затихваща" или "несъстояла" се заплаха може да се окажа само една генерална репетиция...\nРейтинг: 897 23:11, 24 май 20 Неутрално\nайде и този е ясен. неолибералите го репресират, защото мангъров смее да изказва мнение.\nсамо дето не ползува официално терминологията на в.в.*уйло. според мен като чука на частно, смачно пустосва интернето със "соросоиди", "либерасти", "еврогейове", "ислямолюбци", "предатели на християнството" и т.н. и т.н.\nсрамна работа, ей.\nРейтинг: 402 06:52, 25 май 20 Неутрално\nПрекалено философска статия. Моите изводи са по-технически. България е сравнително малко засегната, защото нямаме големи събития като карнавали.\nКолко е засегната България непреденият наблюдател някак си никак не може да разбере\nДават се чудновати данни - брой заразени без да се споменава какъв % от всички тестове е това\nДава се число на заболели - без да се споменава % на общо заразени и въобще всичко много прилича на несръчна манипулация\nНе беше ясна от самото начало целта на карантината - какво правим за Бога и защо\nКакъв ни беше и е ПЛАНЪТ\nЩе стоим в социална изолация 10 години - като Свети Иван Рилски - или що\nИли да мине Великден - да пречат да се празнува и ще олабваме дереджето полека\nЧакаме вирусът да си трагне - което може да стане след 10 години може и да не стане\nЗащо затворихме пазарите за цветя - но не затворихме транспорта не затворихме Кауфланд не затворихме изявени огнище - примерно Гара Илиянци\nТа Мерките бяха доста чудати и комай освен да попречат на Великден нямаха друга цел\nРейтинг: 402 06:55, 25 май 20 Неутрално\nА изводът от Карантината е един единствен и основен\nНаселението е лесно манипулируемо и съвсем лесно може да бъде оставено да си седи в къщи с месеци да не празнува Великден или да прави всякакви други чудновати неща - примерно да скача на един крак - със съвсем неясни и чудновати обяснения\nРейтинг: 402 07:02, 25 май 20 Неутрално\nпРезидентът, чиято цел беше да внася разкол и разединение, Мая Манолова, разни малки партии и някои НПО-та... Всички вкупом ревнаха, че щяло да настъпи диктатура и постоянно ограничаване на права. „\nУмнокрасивците Президентът до тях че и Мая - комай се оказаха прави\nНаистина бе показано едно основно нещо - СЪВСЕМ ЛЕСНО Е ДА СЕ НАПРАВИ ДИКТАТУРА и без да се замислим могат да ни манипулират безогледно\nСтига да ни кажат :\n" Заразно зло!\nВътре в тъмнината се спотайва хладна инфектирана лъжица ! "\nИ некои хора изпадат в паника както у Пловдив - на Металика !


КАК ВЪЗНИКВА СОЦИАЛНОТО ПРИВЛИЧАНЕ В МОЗЪКА - В СФЕРАТА НА БИОТЕХНОЛОГИИТЕ - 2020\nКак възниква социалното привличане в мозъка\nСпециалната схема позволява на мишката да открие другия пол\nСоциалното привличане е в основата на всяка форма на самоубийствена идея. © Freeimages\nПоследователно привличане: Изследователите откриха защо сме привлечени от потенциален сексуален партньор. Отговорен за това е очевидно специална схема за възнаграждение в мозъка. Това реагира - поне при мишки - на външни сигнали като миризми, но също така се контролира от хормоналния баланс. По този начин той осигурява социално привличане в решаващия момент.\nПоривът за размножаване е закотвен във всяко животно - дори и при хората. Причината е ясна: Само тези, които правят секс, могат успешно да разпространяват гените си. Но за да го направите досега, трябва да се изпълни важна предпоставка. На първо място, трябва да разпознаем потенциален сексуален партньор и второ, да го намерим за привлекателен. Само тогава това е възможно да бъде решаващият акт.\n"Този първичен инстинкт е необходим за оцеляване и трябва да бъде фиксиран в нашия мозък", пишат учените около Джена Макенри от Университета на Северна Каролина в Чапел Хил. Но как точно възниква привличането на обещаващ потенциален партньор? Този въпрос вече е решен от екипа - поне при мишки.\nПогледнете в мозъка на мишката\nФокусът на изследователите беше специфична област в хипоталамуса: областта preoptica medialis, накратко mPOA. Това натрупване на неврони играе важна роля в социалното поведение при всички гръбначни животни - както при рибите, така и при хората. Засега обаче не е ясно: този регион всъщност движи ли социалната мотивация, която ни позволява да търсим близост с противоположния пол?\nЗа да проверят това, Макенри и нейните колеги гледаха живи дами с мишки в мозъка. Използвайки така нареченото калциево изображение, те успяха да визуализират активността на нервните клетки при животните, използвайки флуоресцентни калциеви протеини. Какво би станало, ако женските гризачи влязат в контакт с мъжки? показ\nВ действителност, щом субектите от животни усетиха миризмата на урината от мишка от мъжки пол, активността на невроните в част от mPOA значително се увеличи. Други стимули като миризмата на женска урина или вкусна храна обаче не предизвикаха вълнение. Интересно: нервните клетки реагират по-надеждно и по-ясно на стимулите на мъжкия пол, ако мишките дами имат високи нива на естроген в кръвта - такъв е случаят, ако животните имат своите фертилни дни.\nКак активността на тези неврони влияе върху поведението на мишката беше разкрита от друг експеримент. За тази цел изследователите изкуствено стимулират нервните клетки в mPOA при някои мишки. Резултатът: Манипулирани по този начин мъжки и женски гризачи търсиха по-внимателно близостта на противоположния пол.\nНаграда като стремеж\n"Резултатите показват, че невроните реагират на сензорни и хормонални сигнали и ги превеждат в социално поведение", казва колегата на Макенри Гарет Стъбър. Очевидно те участват в специална схема за награди. Изследователите успяха да покажат, че невроните на mPOA са свързани с вентралния тегментиум: мозъчен регион, който активира мезолимбичната система чрез освобождаването на хормона дулсет допамин.\n„Социалната награда е очевидно благоприятна за несоциалната награда, като храната, в тази верига“, казва Макенри. "По този начин mPOA невроните осигуряват решаващото социално привличане между потенциалните репродуктивни партньори."\nЗначение за Depression & Co?\nВ бъдеще тези открития могат да бъдат важни и за изследване на тревожни разстройства или депресия - психиатрични разстройства, които влошават социалната мотивация и жените Промените в хормоналния баланс могат да бъдат предизвикани или влошени.\n„Промените, предизвикани от хормона в социалната мотивация, са важни за репродуктивното поведение. Въпреки това, атипичните колебания също изглежда са в основата на клинични картини като постнатална депресия “, казва Макенри. (Nature Neuroscience, 2017; doi: 10.1038 / nn.4487)\n(Университет на Северна Каролина, 31/01/2017 - DAL)\nИзглед на ЗемятаснимкиГеонаучнаогън планиникосмосв сферата на биотехнологиите


Въпроси и отговори за кърменето - Бебе - Кърмене - ohnamama.bg\nНесъмнено кърменето на вашето бебе ще му осигури най-добрия старт в живота, но в началото е напълно нормално да имате куп въпроси.\nЕто кои са някои от най-често задаваните въпроси относно кърменето и техните отговори!\nКолко често трябва да се храни бебето през първите няколко седмици?\nВсички бебета са различни и вашето бебе може да има някои дни, когато се храни повече от други дни. Добър ориентир е да знаете, че вашето бебе вероятно ще иска да бъде хранено поне 8 пъти за 24 часа. Ще разберете, че бебето е гладно, защото то ще ви даде знаци – въртене на главата, движения с езика и опит да смуче ръката си. Не забравяйте, че бебето ще иска да се храни и през нощта!\nНаистина боли – какво става?\nБолката не е нормална и обикновено се свежда до неправилно позициониране и прикрепване. Това често означава, че само малка корекция на това как държите и прикрепяте вашето бебе към гърдата си ще подобри всеки дискомфорт. Потърсете помощ от вашия личен лекар или се обадете на специалист по кърменето, който да ви даде съвет или да ви посети у дома за няколко полезни инструкции.\nБебето ми просто не може да захапе правилно. Какво трябва да направя?\nМного майки се борят с това, че бебето им не може да захапе правилно гърдата им или въобще отказват да се хранят. Ако се отчаяте, продължете и не забравяйте, че почти всички бебета значително ще подобрят своя захват и навици за хранене от четири до осем седмици. Ако забелязвате конкретен проблем с кърменето като бебето да се изплъзва от зърното или се чува щракащ звук по време на хранене, ще е добре да проверите дали бебето няма проблем с езика, въпреки че лекарите трябва да са го проверили преди да ви изпишат от болницата след раждането.\nДвуседмичното ми бебе не се е хранило от четири часа. Трябва ли да го събудя?\nНе е задължително, ако след това се храни повече през останалата част от деня. Вероятно бебето се запасява с храна – това означава, че може би ще иска да се храни по-често, когато е будно (например на всеки час), а след това ще има период, когато ще спи повече.\nБебето ми е на шест седмици, трябва ли да премина към график на хранене?\nУстановяването на график на хранене и сън може да започне да се ссформира сега, но не се обезсърчавайте, ако това не е така. Вашето бебе може да се храни доста бързо и да минават по-големи интервали от време между храненията. Бебетата също така имат засилен растеж понякога и тогава те искат да се хранят повече, но не се притеснявайте – производството на мляко ще се приспособи към нуждите на бебето.\nБебето ми изведнъж иска да се храни през цялото време?\nТова може да е период на засилен растеж и бебето ви ще иска да се храни по-дълго и по-често. Ако това продължава повече от няколко дни, бебето ви изглежда нервно или имате притеснения дали ще ви стигне кърмата, потърсете съвет от вашия лекар.\nМислите ли, че трябва да събудя двумесечното си бебе в 23:00, за да го нахраня?\nДа храните бебето си, докато то все още спи или е сънливо, е често срещан проблем. Няма доказателства, че това хранене ще наруши съня на бебето или пък ще го накара да спи по-дълго и непробудно след това. Опитайте и разберете дали това хранене няма да смути бебето ви.\nМайка ми смята, че бебето ми не получава достатъчно мляко от мен и трябва да го захранвам и с адаптирано мляко?\nМайката ви вероятно се притеснява за вас и вашето бебе. Ако вашето бебе се храни редовно през деня и нощта, суче около 10-30 минути от гърдата и мокри памперса си редовно, тогава бъдете сигурни, че всичко е наред. Понякога бабите се притесняват, когато бебето поиска повече храна вечер и през нощта, но можете да я уверите, че това е нормално. Ако имате притеснения, тогава потърсете вашия лекар за подкрепа и съвет.\nТрябва ли да изпомпвам мляко, за да може и партньорът ми да храни бебето ни?\nЧудесно е, че мислите как да включите партньора си в храненето, но за вас е много по-добре да кърмите, отколкото да се изпомпвате. Кърменето на вашето бебе означава, че млякото ви се приспособява към нуждите на детето и начина му на хранене, а и така то ще свикне да суче от гърдите ви – храненето с биберон може само да го обърка. Вашият партньор може да участва в грижата за вашето бебе по всякакви други начини като къпане, гушкане и бебешки масаж, за да му помогнете да се почувства част от новото ви семейство.\nИмам близнаци/тризнаци – как да храня няколко бебета?\nНаистина зависи от това как се чувствате, но на повечето майки им е по-лесно да хранят всяко бебе поотделно. Близнаците или тризнаците често се раждат рано и едно бебе може да бъде по-трудно за хранене. След като свикнете с кърменето и се почувствате по-уверени, тогава можете да опитате да храните повече от едно бебе наведнъж.\nбебе кърмене хранене въпроси


Рай - публикации в SpoDeli.eu\nЗаснехме прословутите деца-призраци край Дупница - Шокиращо ВИДЕО!!!\nпреди: 8 месеца / 51 гласа / 238 точки / 22 коментара / 98302 прегледа\nТова сензационно разкритие направи в официалната фейсбук страница на популярното си предаване - "Досиетата на Влади": https://www.facebook.com/dosietatanavladi, специален агент Владимир Лисичков от ФБР, топ експерта ни в областта на свръхестественото, мистичното и конспиративните теории. Всичко започва в една тъмна и мъглива нощ на ЖП прелез, край Дупница (тогава Станке Димитров), още през далечн ... още\nДух на стопаджийка убива мъже край Ямбол!!!\nпреди: 1 година / 67 гласа / 235 точки / 2 коментара / 231296 прегледа\nСигурно всички сме чували разни версии на градската легенда за призрачния стопаджия. Дали, обаче, не става въпрос за истинско явление? През последните седмици, десетки шофьори, движещи се по пътя за ямболското село Лесово, твърдят, че ясно са видели духът на млада девойка да изскача на пътя, а ужасяващят й вид ги карал да настръхнат от страх. Жената била облечена в бяло и изглеждала абсолютно р ... още\nСамодиви отвличат млади мъже край Видин!!!\nпреди: 8 месеца / 24 гласа / 114 точки / 3 коментара / 40403 прегледа\nСтрах и ужас са обзели жителите на мнозина видински села. Причината е свръхестествена – хората се затварят по къщите си всяка нощ и не смеят да дори се покажат на тъмно, заради странни горски същества. „Повечето български села се обезлюдяват поради немотията, но във видинското село Шишенци бройката на жителите намалява, заради похожденията на митични създания. „Може да звучи см ... още\nНа живо от огнения ад: Русия изтри от лицето на Земята района на сваления СУ-24!!!\nпреди: 1 година / 29 гласа / 112 точки / 0 коментара / 96865 прегледа\nПо даннни на руските и световните медии в района, където тюрките от терористичната групировка "Сивите вълци" свалиха руския боммбардировач СУ-24 в Сирия, е извършен един "истински огнен ад". Разпространено бе видео, показващо как една планина буквално се тресе от ракетни взривове, бомби и снаряди, пише сайтът Politonline.ru. Ройтерс в същото време съобщи, че на мястото, където руският пилот е за ... още\nБориса - Жената с разрязаната уста убива мъже край Силистра!!!\nпреди: 3 месеца / 20 гласа / 95 точки / 10 коментара / 94839 прегледа\nТова шокиращо разкритие направи в официалната фейсбук страница на популярното си предаване - "Досиетата на Влади": https://bg-bg.facebook.com/dosietatanavladi, специален агент Владимир Лисичков от ФБР, топ експерта ни в областта на свръхестественото, мистичното и конспиративните теории. Представете си, че сте сами и се прибирате късно вечер по пуста и тъмна уличка. Внезапно, пре ... още\nИлюминати ли са Бойко Борисов и Венета Райкова?\nпреди: 7 месеца / 17 гласа / 83 точки / 31 коментара / 5263 прегледа\nЛюбители на мистичното и паранормалното от цял свят не спират да разпространяват в нета и социалните мрежи видео, в което истински български илюминат, разкрива най-съкровените тайни на загадъчния си и могъщ вид. На колко години е, каква е крайната, зловеща цел на ордена на илюминатите и кои известни и влиятелни българи, освен Бойко Борисов и Венета Райкова, всъщност, са членове на древната, извънз ... още\nДухът на мъртвата стопаджийка продължава да убива мъже край Ямбол!!!\nпреди: 6 месеца / 18 гласа / 81 точки / 2 коментара / 64655 прегледа\nСигурно всички сме чували разни версии на градската легенда за призрачния стопаджия. Дали, обаче, не става въпрос за истинско явление? През последните седмици, десетки шофьори, движещи се по пътя за ямболското село Лесово, твърдят, че ясно са видели духът на млада девойка да изскача на пътя, а ужасяващят й вид ги карал да настръхнат от страх. Жената била облечена в бяло и изглеждала абсолютно реа ... още\nДухове на мъртви дечица спасяват шофьори край Дупница!!!\nпреди: 8 месеца / 14 гласа / 67 точки / 0 коментара / 2507 прегледа\nпреди: 10 месеца / 14 гласа / 56 точки / 3 коментара / 44961 прегледа\nИскам да ви предоставя поредната порция информация за Хитрино, до която се е добрал Венци Чикагото. Става на въпрос с видео от мястото на събитието и интервю по телефона, в което се казват много сериозни неща. Аз ще отбележа само някои от тях, а вие ще чуете сами останалото от видеото. Твърди се, че са заплашвани пожарникарите да си държат езика зад зъбите и да не признават, че влака е заснет от ... още\nЗаснехме призрачната стопаджийка край Ямбол - Ново Шокиращо Видео!!!\nпреди: 5 месеца / 12 гласа / 56 точки / 0 коментара / 15466 прегледа\nПрочутия изследовател на паранормалното и ловец на духове - специален агент Владимир Лисичков, съобщи, че най-сетне е успял да заснеме изключително чист и качествен образ на истински призрак. Записът е направен от колегата му, д-р Али Баба Мурад, световноизвестен парапсихолог от университета в Марсилия, който е и асистент на експерта. Лисичков твърди, че на записът се вижда съвсем ясно духът на п ... още\nНацистите са призовавали демони, край Киев!!!\nпреди: 6 месеца / 11 гласа / 53 точки / 0 коментара / 1321 прегледа\nСпециален агент Владимир Лисичков и група учeни от Украйна, са нaпpaвили две изключително важни и интересни открития, които вероятно ще променят историята на човечеството завинаги. Световноизвестният експерт в областта на свръхестественото твъpди, чe нaциcтките учени са успели да установят контакт с извънземни или междуизмерни същества, които са ги нayчили как дa пpизoвaвaт дeмoни от дълбините. ... още\nВладимир Лисичков: Заснехме самодива край Видинско село!!!\nпреди: 1 година / 9 гласа / 43 точки / 2 коментара / 5145 прегледа\nЗаловиха боклук, който многократно е душил и чупил крайници на баби в Пловдив!\nпреди: 1 година / 12 гласа / 41 точки / 2 коментара / 85895 прегледа\nКриминална полиция е заловила престъпник, който многократно е ограбвал и пребивал до безпомощно състояние баби в Пловдив. Последното му престъпление, преди да бъде заловен е, обир на 82-годишна баба в центъра. Той е на около 30 години, с богата криминална история. Полицията има основания да го свърже с поне 6 обира с насилие над възрастни жени. Няколко месеца е тероризирал старите жени. Винаги де ... още\nАндрей Райчев: „Путин получи лош шамар от Ердоган...”\nпреди: 1 година / 9 гласа / 39 точки / 1 коментара / 4132 прегледа\nЕ! Сега вече пред „Дойче веле” нашият "политолог" Андрей Райчев разкри и разучи президента Путин и цялата му политика. Четох, четох и си мислих. Язък му за ученето и за научната степен! Да беше отишъл на село и да беше питал някой старец. От тези дето носят в себе си родовата селска мъдрост щеше да разбере нещата по-простичко, по-цинично, но и толкова истинско. Аз имах такъв дядо. ... още\nпреди: 1 година / 8 гласа / 38 точки / 0 коментара / 20429 прегледа\nПредишна 1 2 3 4 5 25 Следваща


Според СФУ - Българската федерация по ушу е номер 1 - Chernomorie-bg.com - новини от Черноморието\n18.02.2019г. 16:52ч., обновена на 18.02.2019г. 17:02ч. 323\nПрезидентът на БФУ Стефан Колев, вицепрезидентът на БФУ Петър Драгоев и вицепрезидентът на Световната федерация по ушу Антъни Го на 14-тия конгрес на Световната федерация. Снимка БФУ\nБългарската федерация по ушу е номер 1 за 2018 година, според Севтовната федерация по ушу. Признанието идва в резултат на дейността на президента на родната федерация Стефан Колев и екипа му, които през последните две години организираха две престижни световни състезания в Бургас.\nНовината съобщи Стефан Колев по време на Общото събрание на федерацията, което се проведе в Бургас. В него участваха делегати на 14 клуба от общо 20-те клуба, членове на Федерацията. Те приеха финансов отчет на Федерацията и доклада за дейността през 2018 година.\nКато признание за дейността на Българската федерация по ушу е отличната оценка дадена от вицепрезидента на Световната федерация по ушу Антъни Го. Класирането на Българската федерация на такава висока позиция е заради високите спортни постижения на България в световен мащаб, заради отлично организираните събития по ушу събития от БФУ и заради предстоящото изграждане на Световния спортен ушу-център в комплекс "Меден рудник" в Бургас.\nСветовната федерация по ушу (IWUF.org) обединява 162 национални федерации по ушу и 5 континентални федерации по ушу. Всяка година Световната федерация провежда десетки ушу събития във всички краища на света – световни първенства по различни Ушу-дисциплини и за различни възрастови групи, симпозиуми, треньорски курсове, конгреси, срещи на борда и т.н.\nВ тежка конкуренция с градове като Москва, Париж, Лондон, Рим и Пекин, Българската федерация по ушу извоюва възможността да организира в Бургас две световни първенства през последните две години – 6-тото Световно първенство по ушу за младежи, което се проведе от 26-ти септември до 3-ти октомври 2016 година и 3-тото Световно първенство по тайчи чуан, което се проведе от 25-ти септември до 2-ри октомври 2018 година. На състезанието през 2016 в Бургас се събраха всички млади звезди на ушу, бъдещият елит на този спорт през следващите няколко десетилетия. На състезанието през 2018 в Бургас пристигнаха световните майстори по тайчи, най-популярната дисциплина от ушу. Общо отбори от 83 страни участваха в двете спортни събития. Над 500 милиона практикуващи ушу по цял свят следяха по интернет и телевизиите изявите на участниците.\nСветовната федерация по ушу обяви в няколко свои прес-съобщения, че Организационния комитет на двете световни първенства под ръководството на Стефан Колев се е справил отлично с организирането на състезанията. Президентът на Световната федерация - Ю Зайкинг и вицепрезидентът на федерацията - Антъни Го пристигнаха за откриването и първите дни на състезанията и лично засвидетелстваха високите си оценки на президента на Българската федерация по ушу - Стефан Колев.\nСветовният тренировъчен ушу-център, който ще се изгради в Меден рудник ще бъде единствен по рода си в Европейския съюз. Той ще се разполага на площ от 2 декара и ще включва специално оборудвани тренировъчни зали за практикуване на Ушу, конферентна зала, фитнес зала, офиси и други помещения.\nНа Общото събрание президентът на БФУ и член на конгреса на световната федерация Стефан Колев обяви, че предстоят избори за членове на Управителен съвет и на комисии на Световната федерация по ушу през октомври 2019 година.\nТагове Ушу Общо събрание БФУ Стефан Колев състезание по ушу състезание по тайчи чуан Бургас център по ушу


България | С промяна в закона за здравето българите вече могат да се лекуват в ЕС с пари от НЗОК - Dnevnik.bg\n11:47, 29 ное 13 , 2623\nЕдинодушно, със 130 гласа "за", депутатите приеха промени в закона за здравето, с които се транспонира евроепйската директива 2011/24/ЕС за предоставяне на трансгранични здравни услуги.\nЗдравноосигурените българи, които се лекуват в друга страна членка на ЕС, след това ще могат да възстановят част от разходите си от здравната каса (НЗОК) или от здравното министерство. Институциите ще покриват толкова, колкото струват съответните здравни услуги в България, но не повече от действително направените разходи.\nС промяната се предвижда също създаването на национален регистър на пациентите с редки заболявания. Той ще се използва в изграждането на на европейските референтни мрежи за формиране на цени между доставчиците на здравно обслужване и експертни центрове в държавите членки. Ще са необходими промени в закона за лекарствените продукти и разпоредби за признаване на медицински предписания в друга държава членка.\nПо време на дебатите днес депутатът от ГЕРБ Семир Абу Мелих заяви, че промените ще улеснят пациентите и ще дадат по-голяма възможност на хората да се чувстват свободни да решат къде да се лекуват. "Не се притеснявам българите да ходят в чужбина. Целта е чужди пациенти да дойдат да се лекуват при нас. Министърът на финансите да си направи проучване и ще остане приятно изненадан колко европейци отиват да се лекуват в Индия например. Има възможност хората да дойдат да се лекуват тук, трябва да направим така, че да няма пречки за това", каза той, цитиран от агенция "Фокус".\nЗаконът за здравето влезе в дневния ред по предложение на депутатите от ГЕРБ в сряда. Десислава Атанасова предупреди, че от месеци проектозаконът се пренебрегва, но ненавременното транспониране на европейската директива би довело до санкции. По време на обсъждането вчера обаче настоя за отлагане на точката, заради отсъствието на здравния министър Таня Андреева и председателят на здравната комисия Нигяр Джафер в залата.\nredrock 11:58, 29 ное 13 / Весело\nХе-хе-хе! Ние ,здравно осигурените българите ,в собствената си държава не можем да се лекуваме като хората ,че...\nРейтинг: 639 11:57, 29 ное 13 Неутрално\nнай-накрая! но тук пък ще ударят на камък с частта, която ще им заплатят.\nРейтинг: 581 11:58, 29 ное 13 Весело\nХе-хе-хе! Ние ,здравно осигурените българите ,в собствената си държава не можем да се лекуваме като хората ,че ще чакам пари от НЗОК да се лекувам в ЕС. Все едно да чакаш от умрял писмо.\nРейтинг: 667 12:01, 29 ное 13 Неутрално\nСамо самоубиец би дишъл от Западна Европа да се лекува у нас. Дори и за нови цици няма да идват, защото нашите лакомници май искат вече по-високи цени от западните.\nРейтинг: 1033 12:27, 29 ное 13 Весело\nЧипове(не такива от казината) ще сменят ли?\nРейтинг: 1022 12:44, 29 ное 13 Неутрално\nДа ама сте пропуснали факта че ще възстановяват само сумата , която би струвала в бг болница - т.е. нищо няма да възстановят...\nРейтинг: 524 12:56, 29 ное 13 Неутрално\nРейтинг: 638 12:57, 29 ное 13 Неутрално\nТака е. Отново сме дискриминирани. Това ли е ползата от ЕС ? Заплати като в Африка и то от чуждите инвеститори на които толкова разчитат нашите управници. Нека украинците им уври главата и да видят на какъв хал сме ние. това че може да се пътува в чужбина не говори нищо. като нямаш пари пеш ли ще тръгнеш. Скоро бях на гости в Белгия. Ами за нас всичко е затворено там. Нашите роднини, пенсионирана учителка и счетоводител, получават 5700 евро общо пенсия и вчера се върнаха от Индокитай. Кога и как чуждите инвеститори ще плащат на нашите работници такива заплати, та те да получат такива пенсии. Ние с жена ми получаваме общо 600 евро пенсия. Ако не е синът ни да купи билетите Белгия щеше да е мираж.\nРейтинг: 638 12:58, 29 ное 13 Неутрално\nП.С. Знаете ли колко струва преглед при ушен доктор в Белгия. Синът ми плати 125 евро.\nРейтинг: 1441 13:00, 29 ное 13 Неутрално\nРейтинг: 524 13:03, 29 ное 13 Неутрално\nВъв Финландия само да си запишеш час в частна клиника (понеже държавните са пародия и само пияници и бежанци висят там) ти е средно 60 евро. При ветеринар пък да не ти се налага да ходиш, големи кожодери са.\nРейтинг: 415 13:11, 29 ное 13 Неутрално\nТази директива не трябваше ли да бъде вече траспонирана, така като гледам е приета 2011 година, когато вече сме били член на ЕС.\nСъгласно чл.22 от същата директива, последната влиза в сила на 20-я ден от публикуването й в Официален вестник на ЕС - тоест на 24.04.2011 година.\nМалко забавяне от 31 /тридесет и един/ месеца.\nПоздрави за всички управляващи от тогава до днес.\nРейтинг: 524 13:52, 29 ное 13 Весело\nБрей, доКторята у Бьлгарията скоро ша мрЪт от глад !\nРейтинг: 1424 17:46, 29 ное 13 Неутрално\nМного добро законово решение и шанс за болните да се консултират и със европейски специалисти за своите заболявания.Само да не се злоупотребява\nРейтинг: 471 19:51, 29 ное 13 Неутрално\nС промяна в закона за здравето българите вече могат да се лекуват в ЕС с пари от НЗОК...\n- Могат, ...след като си платят,\nпредварително... или на место !!!\nРейтинг: 878 22:45, 29 ное 13 Неутрално\n[quote#14:"Urkobozambo"]С промяна в закона за здравето българите вече могат да се лекуват в ЕС с пари от НЗОК...\nпредварително... или на место !!![/quote]\nИли пък ако не са част от трансгранична схема за източване на последните капки българска кръвчица...


Author: Емил Костов\nИнтервю със Симеон Ананиев\nУчудвам се, че този състав, превозващ пропан-бутан, е бил пропуснат през централната жп гара на Пловдив и то през един от водещите коловози. Едно от изискванията при превоз на опасни товари е да се създаде безопасен маршрут. Това каза по Радио Пловдив Симеон Ананиев, председател на Асоциацията на българските жп превозвачи, за инцидента с дерайлиралите локомотив и вагони.\nПо думите му регламентите изискват такава композиция да мине през възможно най-отдалечения от пътническите влакове коловоз, както и да е максимално извън населеното място. Навсякъде по света подобен маршрут би бил забранен заради потенциален риск от тероризъм, смята Ананиев.\nТой предполага, че организаторите на маршрута, сред които по наредба трябва да има и консултант, са били небрежни в случая. Това "давай, ще мине, давай ще мине", понякога ни изиграва лоша шега, коментира експертът.\nСпоред него обезпокоителен факт са и честите случаи на дерайлирали пътнически и товарни влакове в последните 3-4 месеца\nВ "Ден след ден" - от изтребителите до Роженския събор\nВ Карлово честват 182 години от рождението на Васил Левски\nХакерът Кристиян Бойков вече е на свобода\nТрудно ще е да осъдим държавата за теча на данни от НАП\nЧаст от Данък общ доход трябва да остане в общините\nСрещи със закона и с историята "Ден след ден"


Колев: До началото на следващата седмица очакваме новини за нов генерален спонсор - По света и у нас - БНТ Новини\nКолев: До началото на следващата седмица очакваме новини за нов генерален спонсор\nот Борил Гочев , Източник: БГНЕС\nТова заяви изпълнителния директор на ПФК Левски след днешната среща на Управителния съвет на “сините” на стадион “Георги Аспарухов”.\nКлубът води преговори с потенциалния нов генерален спонсор от известно време, като те вече са във финална фаза. “Промяна няма от гледна точка на това, че нямаме подписан договор все още, придвижват се нещата, има някои процедури, които не зависят от нас, които трябва да бъдат приключени. Те са свързани изцяло със съответната компания, която си има документооборот и ние на тези процеси не можем да влияем, така че изчакваме търпеливо. Надяваме се в края на тази, най-късно началото на другата седмица да има новини”, обяви Колев.\nТой също така потвърди, че словенецът Славиша Стоянович е сред потенциалните варианти за нов треньор на Левски. “Наско Сираков запозна членовете на УС и Надзорния съвет с оставката на Георги Тодоров, която днес беше съобщена официално и на отбора. Отборът ще бъде воден от помощниците в предстоящия мач с Лудогорец в Разград. Разговори с нов старши-треньор се водят в момента, но все още не са приключили, така че нищо повече не мога да споделя по тази тема. Стоянович е възможен вариант”.\nНа въпрос дали ръководството на Левски води преговори за назначаването на нов спортен директор, Колев отговори: “Доколкото аз съм запознат няма такива разговори”.\nДиректорът на “сините” разкри и повече подробности за предстоящото турне на пътуващия магазин на клуба. “Основната точка, която обсъждахме, беше предстоящото второ турне на пътуващия магазин. По план в четвъртък трябва да сме в Търговище и Шумен, в петък в Добрич и Балчик, в събота във Варна, в неделя – в Исперих и Разград и най-вероятно в понеделник в Русе. Предвид епидемиологичната обстановка в страната трябваше да решаваме доста въпроси и дали изобщо да го провеждаме това турне. Обединихме се около мнението, че можем да го направим стига, разбира се, съответните общини, които сме информирали официално, да са съгласни и при спазване на всички мерки. Хората могат да ни очакват в този регион. Съответно планирахме и за края на ноември, в зависимост от това как се развива пандемията, надявам се да имаме добри новини, да тръгнем и към Южна България – Стара Загора, Пловдив, Хасково, Сливен и Бургас. Ефектът от първото турне беше добър, както и очаквахме. Хората ни чакат с нетърпение, те и в момента изпращат всеки ден писма и питат от фенклубовете кога могат да ни очакват и в техния град”, сподели Колев\n#Славиша Стоянович #Кризата в Левски\nТурция започна разследване заради карикатурата на Ердоган в "Шарли Ебдо"


cross.tv - Димитър Попов - Арматура и арматурни мрежи\n<1 131415 42>\nТрансметал ЕООД разполага със собствен арматурен двор с капацитет 400 тона месечно. Компанията предлага на своите клиенти продажба на арматура, всички видове арматурни заготовки и арматурни мрежи по най-високи стандарни на конкурентни цени!\nИзвършваме качествено изработката на арматурни заготовки и с изпълнение съгласно арматурните планове и стриктно спазване на срокове.\nПродуктите за придружени със сертификат и отговарят на всички действащи нормативни изисквания на действащото законодателство.\nТрансметал ЕООД разполага със специализирани товарни автомобили с кран, което ни позволява да Ви доставим готовата продукция до обекта, както и да бъде разтоварена на височина 22 метра.\nПовече от 20 години Трансметал ЕООД се утвърждава като еталон за качество и прецизност в производството на арматурни заготовки, доставени в уговорения срок. Компанията участва в изграждането на редица големи инфраструктурни и индустриални обекти – производствени и търговски обекти, както и множество жилищни и бизнес сгради.


В търсене на изгубената взаимност на интересите - ИИМО\nПубликувано на: 29 октомври 2004 | Автор: Любомир Кючуков\nРуският премиер Михаил Фрадков дойде, каза и си замина. Проблемите останаха. Позитивът е, че за разлика от много други случаи, този път те бяха достатъчно ясно формулирани, без излишни емоции, но и без куха любезност. И очертаха двустранния дневен ред за следващия период.\nИнерцията на прехода в двете страни доведе до една много съществена и нежелана промяна, утвърдила се в двустранните отношения в последните години. Днес тяхното развитие отдавна вече не се базира върху наследството на “реалния социализъм”. Точно обратното, сегашното състояние на българо-руските отношения е пряк резултат от идеологемата “анти”, заместила “братската дружба” в началото на 90-те години.\nИ докато в България критичното /агресивно или в по-лекия вариант – иронично/ отношение в политическия и медиен жаргон се превърна в нещо като изискване на своебразен реформистки “бон тон” и критерий за модерност, то в Русия просто предпочетоха да забравят за “хороша страна Болгария”, като в местната преса тя практически отсъства, а при редките позитивни изключения е представена основно чрез коментар на поредния вкаран гол от Димитър Бербатов. На заплахите за съд Съветския съюз и оскверняването на паметници от българска страна Русия отговори с пренебрежението на велика нация – просто България изчезна от политическия дневен ред на руското общество /и от трапезата обикновения руски гражданин и неговите планове за почивка на море/.\nВ опитите за преодоляване на този негативизъм\nполитическите отношения достигнаха равнището на “подходящата нормалност”.\nС други думи вече почти отсъства изкуствено създаваното напрежение и двете страни общуват на езика на политическата прагматика. Основно благодарение на президента Първанов и премиера Сакскобурготски. И въпреки периодичните “назидания” на външния министър Паси спрямо Русия, включително и в качеството му на председател на Организацията за сигурност и сътрудничество в Европа.\nТова, което България пропусна да забележи обаче, бе че през последните години след идването на власт на президента Путин Русия бързо тръгна по пътя на възстановяване на силната държава. Икономиката отбелязва много високи и стабилни темпове на растеж. Това, заедно с растящите цени на нефта в световен мащаб, позволи разгръщане на широка руска инвестиционна инвазия зад граница /далеч не само във футболни клубове/. А в резултат на терористичната акция на чеченските сепаратисти в Беслан Путин направи сериозна крачка и към окончателното овладяване на доскоро непокорните региони, връщайки най-после управлението на страната в привичното централизирано русло.\nасиметрия в подходите\n– Русия гледа на нещата глобално и в далечна перспектива. За нея от стратегическо значение е не само България да продължи да бъде сериозен вносител на руски суровини /нефт, газ, въглища/ и електроенергия, но и да не задържа експортната й експанзия в тази част на Европа. В практически план руските интереси в България днес са свързани с няколко основни проекта: атомната енергетика и най-вече строителството на АЕЦ “Белене”; доставката и транспортирането на газ и нефт, включително и в посока Сърбия и Черна гора чрез свързване на газопреносните мрежи посредством дострояване на оставащите около 50 км /забележим дисонанс тук внася резервираното отношение към нефтопровода Бургас – Александропулис/; участие в приватизацията на големите български електропроизводствени мощности /конкретно се назовават ТЕЦ-овете “Варна”, “Русе” и “Бобов дол”/; ограничаване възможностите за нелоялна конкуренция от българска страна на световните оръжейни пазари чрез урегулиране въпросите за лицензите на произвежданото в България руско въоръжение.\nРуската страна отдавна е наясно, че като член на НАТО и предстоящ член на ЕС България има свои ангажименти, които значително намаляват възможностите за сериозни отстъпки във всички тези сфери. Което не и пречи, както и в отношенията си с другите бивши социалистически страни, да изчисти и последните остатъци от емоции в двустранните отношения и, залагайки на прагматизма, да отстоява твърдо и настойчиво своите интереси, търсейки определени отстъпки.\nПарадоксално, но Русия постигна своя най-крупен /и единствен/ пробив по време на управлението на Костов – човекът, който на думи най-твърдо се обявява за енергийна еманципация на България от Русия /впрочем, по всичко личи че водещ мотив тук едва ли са били политическите идеи на това правителство/. Сагата “нефтопровод Бургас – Александруполис” /единствения български стратегически замисъл/ пък е пример как може да се провали един проект, който теоретично би следвало да се вмества перфектно в изискванията за т.н. “win-win” сделка, при която печелят всички участници в нея. След многократните промени в позициите на всяка една от трите заинтересовани страни, днес активният стремеж за напредък от страна на Гърция /най-вече/ и България се сблъсква със скептичното и\nнеособено заинтересовано отношение на Русия към нефтопровода.\nТя издига трудно приемливи изисквания /дълъг гратисен период за безплатно транзитиране на петрола през територията на България и Гърция, намаляване цената на отчуждаваните земи по трасето и др./. Плюс подхвърляне на идеи за алтернативен обход на Босфора през турска територия /които, на фона на проблемите с ефективността на проекта “син поток” за транспортиране на природен газ по дъното на Черно море, изглеждат по-скоро като средство за натиск/. Насрочването на тристранна работна среща в началото на ноември в Гърция едва ли ще извади проекта от застоя.\nСегашното българско правителство отряза руските апетити към приватизацията на електроразпределителните дружества още при определяне на условията за участие в търга, предявявайки към руския държавен монополист РАО ЕЭС изискването за опит в работа в пазарна среда. Руската фирма, разбира се, можеше да намери достатъчно елегантен начин да се намеси в търга чрез някое от своите задгранични дружества, регистрирани в Западна Европа /както се е процедирало в други случаи/. Едва ли обаче може да се очаква, че толкова лесно ще бъдат отклонени апетитите към строителството на АЕЦ “Белене” и приватизацията на трите големи ТЕЦ. Повторно недопускане на руски фирми по “процедурни причини” на тези крупни търгове би поставило под сериозен въпрос както достоверността на самите търгове, така и позитивния климат в българо-руските отношения.\nИма всички основания да се очаква, че въпросът с оръжейните лицензи ще остава актуален за достатъчно дълъг период и занапред. Настояването на Русия износът на произведените в България руски оръжия да се съгласува с руската страна не оставя особено широки възможности за преговори, а и посредственото представяне на руските контрагенти при ремонта и модернизацията на българския авиационен парк допълнително засилва българската резистентност в тази област. Което пък от своя страна отлага урегулирането на въпроса с останалите 24 милиона долара руски дълг към България, който трябваше да се изплати именно чрез ремонта и модернизацията на българските самолети и вертолети.\nбългарският дневен ред е доминиран от своеобразно дребнотемие.\nБългария засега не е формулирала ясно своите интереси и позитивна стратегия спрямо Русия. Изместването на традиционните български стоки от руския пазар отдавна не е новост, а стратегията “консерви срещу енергоносители” се оказа най-меко казано неактуална и неприложима. Неин измерим резултат стана единствено постоянно нарастващия дефицит в търговското салдо на България, достигнал 1,245 милиарда долара през 2003 г. /за настоящата година гоним нов негативен рекорд – само за полугодието дефицитът е над 800 млн. долара/, като българският износ едва надхвърля 100 млн. долара.\nС предстоящото влизане на България в ЕС и на Русия в Световната търговска организация възможностите за маневриране и предоставяне на преференции в търговските условия между двете страни са сведени до минимум. Това, от една страна, изпрати в историята руската идея за създаване на зона за свободна търговия, а от друга – очакванията на българските износители за някакви преференции при вноса на наши стоки в Русия. Надеждата е, че поне българските вносители ще бъдат третирани равнопоставено с всички останали държави.\nВ духа на най-добрите либерални традиции отговаря Русия и на българските искания за по-широк достъп на български строителни фирми до руския пазар /като част от програмата за строителство на обекти на “Газпром” съгласно договореностите за заплащане на 20% от доставките на газ със строителни услуги/, стимулиране пътуванията на руски туристи в България и др. Стимули и преференции не се очертават в нито една област. “Главболгарстрой” ще трябва да участва в търгове наравно с всички останали, а българските курорти ще се конкурират за широките пръсти на руските туристи с другите популярни туристически дестинации на руския пазар.\nТази асиметрия до голяма степен обяснява защо въпросите в българо-руските отношения към днешна дата /потвърдено и по време на посещението на Фрадков/ са повече от отговорите. И защо, в отличие от Марсел Пруст, България и Русия ще трябва да се заемат с търсене не само на изгубеното време, но и на доверието и взаимния интерес в икономическото сътрудничество.\nВ раздел: Вътрешна политика, Международни отношения, Публикации | Публикувано в: В. „Монитор”\n« Реваншът на идеологиите?\nЕвропа се грижи Иран да не последва Ирак »


Вкусното ми Хоби със Страст и Любов: Разходка сред природата и вкусна храна на открито\nПържена пъстърва и печени картофи с пресни подправки\nПъстървата мариновах с малко червено вино, девисил, сол и черен пипер. Изпържих я в незалепващ тиган с малко олио.\nКартофите съм изпекла с пресни девисил, джоджен, лук, чесън и моркови. Също така ги подправих със сол, черен пипер и малко червен пипер. Преди да ги изпека, прибавих 150 милилитра вода, 5 супени лъжици олио и 2 супени лъжици масло. След като бяха готови и поизстинаха ги поръсих и с пресен магданоз.\nИ питка си имахме, а във всяко топче сиренце и яйчице!!!\nПубликувано от Таня Донева в 13:18 ч.\nЕтикети: на Елата , основни ястия , разходки и почивки\nГабриела Георгиева 30 май 2015 г., 22:30 ч.\nЧудесна разходка, придружена от вкусна храна, Таничка!\nКакво му трябва повече на човек?! Освен любими хора с които да сподели всичко това?!\nЖивка 31 май 2015 г., 1:34 ч.\nIrma 31 май 2015 г., 10:09 ч.\nВкусно и красиво - храна за душата и небцето! Поздравления, Таня!\nAura 1 юни 2015 г., 0:15 ч.\nЛеле колко красиво и колко вкусно. Риба, картофки в компанията на цялата тази красота. Снимките са невероятни, Танче!\nМъх 1 юни 2015 г., 2:48 ч.\nГледам и ти си се презареждала? Точно така, Танче. Трябва да използваме всяка възможност да сме навън- където и да е, колкото може повече. Много успокояващи, красиви и вкусни кадри. Благодаря ти!\nЛюси 1 юни 2015 г., 6:13 ч.\nВсичко е много красиво, Танче! Цялото ястие и атмосфера - просто спокойствие, романтика вкусна храна! какво повече да иска човек! Поздрави от сърце!\nCandy 1 юни 2015 г., 8:46 ч.\nКрасиво, вкусно и много зареждащо! Прекрасен месец юни, Таничка!\nТаня Донева 1 юни 2015 г., 12:23 ч.\nГаби, Живе, Ирма,Аля, Марте, Люси, Кате, благодаря ви момичета за това че се отбихте и споделих с вас приятната и спокойна разходка в един слънчев пролетен ден! Пожелавам на вас и на себе си повече такива моменти, близо до природата далеч от шума и праха на града - както е казала Люси, какво му трябва повече на човек :)


Генномодифицираните храни, които промениха света | CredoWeb\nГенното модифициране представлява изолиране на един ген от дадено растение или животно и успешното му присаждане в друго растение или животно, от което се променя неговия генетичен код и функция.\nГенномодифицираните продукти вече присъстват в ежедневието ни - от обогатения с витамини ориз с помощта на ген от морков до устойчивата на вредители царевица, получена чрез генетичен материал от бактерия.\nДомати „Flavr Savr” (1994)\nПървите генномодифицирани домати са създадени и произведени в Калифорния под името „Flavr Sаvr”. Те се запазват пресни по-дълго време от обикновените домати. Заради тяхната трайност фермерите вече могат да ги изчакат да узреят на корените вместо да ги берат зелени, за да избегнат развалянето им по пътя към магазините. Тези домати са по-вкусни и по-качествени.\nТази сладка царевица е създадена като й е присаден ген от бактерията Bacillus thuringiensis, която действа като инсектицид. Ползата за околната среда е, че не се налага пръскането на реколтата с химически инсектициди, за които се смята, че допринасят за някои заболявания като рак и нарушения в развитието на децата.\nКартофите, които са кръстосани с инсектициден ген, предизвикаха много спорове. Д-р Арпад Пущай, който работил в научния институт „Роует” в Абърдийн (Шотландия), е направил изследване, при което подложил плъхове на диета с генномодифицирани картофи и установил, че те объркват растежа им и отслабват имунната им система. След обявяването на тези резултати той бил уволнен от института и изследването било замразено.\nГрупа негови колеги-симпатизанти направили собствен анализ на изследването и публично заявили, че то би преминало партньорска проверка, ако резултатите са били изпратени до някое научно списание вместо до пресата.\nГенномодифицираната версия на тези семена, от които се извлича рапичното олио, предизвика полемика във Великобритания. Полен от тази генномодифицирана рапица, която е по-устойчива към пестицидите, бил открит в пчелни кошери на почти 5 километра от насажденията. Противниците на генномодифицираните култури са загрижени главно за последиците от разнасянето на полен и семена. Ако тези култури се смесят с други видове, например плевели, генът, който устоява на пестицидите, ще се прехвърли и ще създаде нежелани и трудно унищожими растения.\nЗлатист ориз (2000)\nВ развиващите се страни има много слепи хора вследствие на липса на витамин А. След като фондацията „Рокфелер” установила, че 400 000 души в света страдат от заболявания поради недостиг на витамин А, тя започнала съвместна работа с Международния институт за изследвания на ориза, в резултат на която бил създаден ориз с витамин А и бета каротин от моркови.\nТъй като златистият ориз е дело на организация с нестопанска цел, той е достъпен за всички и е безплатен. Това е особено важно, защото повечето биотехнологии са доходни за земеделските компании, които печелят огромни суми от техния патентован ориз.\nТова е една от причините за критиките срещу генномодифицираните продукти - техните противници посочват, че даровете на земята се превръщат в интелектуална собственост. Златистият ориз е пример, че това може да се избегне.\nУстойчив на суша ориз „Sahbhagi Dhan" (2009)\nОризът е водолюбиво растение и не вирее без дъжд. По тази причина той се отглежда успешно в тропическите страни в Югоизточна и Южна Азия – Индонезия, Индия и Тайланд. Заради все по-силното засушаване на планетата учените от Международния институт за изследване на ориза заедно с други научни организации работили в продължение на 15 години за създаването на такъв сорт ориз, който расте и на по-сух климат.\nВ резултат на техните усилия през 2009 г. бе създаден сорта „Sahbhagi Dhan” - буквалният превод е „ориз, който сътрудничи” (collaborative rice).\nздраве гени царевица ГМО


Хотел Елит *** Китен\n3- зведният хотел Елит се намира на 150 м. от северния плаж на град Китен, предлагайки невероятна панорамна гледка към морето на град Китен . Хотелът е малко спокойно кътче, което предлага уникална лятна почивка в черноморският град Китен. Хотелът е н 65.00 Приморско 28-09-2011\nДенонощни стъкларски услуги и стъклопоставяне за района на София!!! Огледала,орнаментни стъкла,маси,стъклени врати,стъклопакети и др. Нашият екип ще се погрижи всичко да бъде монтирано както Вие желаете и според Вашитеизисквания. Монтаж, демонтаж 1.00 София 27-10-2011\nТекстилен Принтер - TexJet 4880\nТекстилен Принтер - TexJet 4880 Принтер за директен печат върху текстил. Принтира върху бял и светъл текстил. Принтира и върху черен или тъмен текстил с бяло мастило. Опция - маси за малки и големи фланелки Перфектно състояние! БОНУС: Консумат 0.00 Пловдив 21-08-2012\nЕКСКУРЗИЯ - МАКЕДОНИЯ И АЛБАНИЯ - Охрид и Тирана\n1 ден Отпътуване от гр. София в 06:00 ч. Преминаване на граничните пунктове при Гюешево – Деве баир. Пристигане в Охрид. Туристическа обиколка на стария град Охрид с местен екскурзовод: площада и пристана на града, църквите "Св. Йоан Канео", 195.00 София 18-09-2011


Desperados: Wanted Dead or Alive - Десперадос: търси се жив или мъртъв PC игри - Bg Game Database\nDesperados: Wanted Dead or Alive - Десперадос: търси се жив или мъртъв PC игри\nРейтинг 3.3 / 3 гласа / 10 точки / 1 коментара / 184 прегледа / Любима на 0 човека\n"Хей, гринго, да не би слънцето да ти е изпържило мозъка, та загуби ума и дума?!" - облеченият в черно нечистоплътен мексиканец изплю ядно полусдъвкания фас и бавно започна да насочва ръцете си към пристегнатия към колана му кобур. По лицето му мудно се стече капчица пот, наглата усмивка постепенно се изпари и физиономията му се изкриви в злобна гримаса, зад чиято привидна непоколебимост садистично се прокрадваше сянката на неописуем ужас от неизбежното.\nМъжът без име просто стоеше срещу него и го пронизваше с безизразния си студен поглед, при това с такова олимпийско спокойствие, което би вбесило дори будистки монах. Студена пот. Пръстите ритмично танцуваха около револвера и сякаш всички нервни окончания на тялото се бяха съсредоточили в тях. Изпосталял лешояд лениво кълцаше с клюна си разложена мърша. Изведнъж зениците на мексиканеца рязко се разшириха и като на въображаем лист се изписа едновременно безумие, страх, бяс и обречена решителност. Той светкавично извади колта си и... черната пластмасова фигурка се строполи тежко и театрално на пода на детската стая. Безименният се надвеси над нея и чу последните думи на издъхващия: "Ще се видим в ада." - "Едва ли, - отговори му той, - вече съм бил там и дори ми хареса!"\nТака преминаха детските ми години - с фигурките на каубои и индианци, които ежедневно се сражаваха в специално създаденото за целта градче, което се простираше из цялата ми стая (та понякога и извън нея). В градчето имаше всички задължителни за Дивия запад аксесоари - ограбваната от бандити банка, незаменимият Saloon с веселите пиянски побоища и суперготиният шериф, който се грижи за реда и сигурността. Имаше и една-единствена жена - при това за всички - не особено атрактивната негърка Роза, която си беше доста неумело извинение за липсата на нещо по-добро.\nМечтата ми да видя на екрана на компютъра си Дивия запад, такъв, какъвто си го представях, такъв какъвто беше по филмите, постепенно се изпари с годините особено след разочарованието Outlaws. Не ми оставаше нищо друго освен да ходя в аркадните зали и да се развличам с уестърн-класиките Iron Horse и Gun Smoke. Е, това вече не е нужно, защото Дивия запад най-после оживя в пълния си блясък в най-сполучливата компютърна игра с такава тематика, а именно Desperados: Wanted Dead or Alive на немската фирма Spellbound.\nСюжетът на играта умело съчетава мотиви от най-известните уестърни. Действието се развива малко след гражданската война в Щатите. Безмилостна банда под командването на мистериозния Ел Диабло (няма нищо общо с рогатия си адаш) редовно обира влаковете на железопътната компания Twinnings & Co. Засегнатите обявяват $15 000 за главата на Ел Диабло, но въпреки щедрото възнаграждение никой не смее дори да помисли да го преследва, та нали всички знаят, че той командва половината престъпен свят в Средния запад. Единствено Джон Купър, наемник с мрачно минало дръзва да тръгне по следите на "дявола" с намерението да го окошари и да прибере тлъстата награда. Естествено той не си прави илюзии, че ще се справи сам и за целта започва постепенно да събира старата си банда от суперпрофесионалисти.\nСлед всяка една от 25-те мисии ще научавате за развитието на историята посредством страхотно направени филмчета, в които опитното око едва ли ще пропусне множеството намигания към класическите уестърни на Серджо Леоне.\nСъздателите на Desperados не са ни спестили нито едно клише за Дивия запад, но това не дразни, защото всичко е направено с такъв финес и професионализъм, че веднага ще можете да се потопите в света, чиито правила и закони познавате отлично.\nАко вече сте разгледали картинките, сигурно ви е направило впечатление колко много Desperados прилича на излязлата през 1998 г. суперхитова тактическа игра Commandos. Същата маниакална детайлност при изобразяването на местностите, шестима специалисти в различни области, сходен интерфейс и практически еднакъв геймплей. Сега сигурно ще се нахвърлите с викове и крясъци: "Линчувайте плагиата", но не прибързвайте с оценките си, ще сгрешите. Наистина, Spellbound най-нагло са "заели" едно към едно гениалния принцип на Commandos, но вместо да направят бледо копие на оригинала, те са сътворили шедьовър, който доразвива и обогатява идеята с множество нови и находчиви хрумвания. В крайна сметка Desperados не само излиза от ситуацията като нещо много повече от "малкото братче" на Commandos, но дори успява да детронира играта на Pyro Studios, заемайки престола на тактическите игри в реално време.\nВеликолепната седморка (ако броим и маймуняка г-н Леоне)\nПървата голяма разлика в сравнение с Commandos е, че тук започвате играта само с един персонаж - Джон Купър. В началото той трябва да събере отново бандата си в изключително интересно поднесен tutorial, обхващащ няколко нива, в които ще можете да се запознаете по-отблизо с всеки един герой и уменията му. Вместо някакви скучни обучаващи мисии, тези първи нива елегантно ви представят поредица от забавни ситуацийки, в които получавате нагледна представа как функционира всичко в света на Desperados. За разлика от Commandos, където мисиите не бяха обединени около някакъв сюжет, тук всяко едно ниво разкрива постепенно мистерията около лидера на бандитите, за да се стигне накрая до задължителния за всеки уестърн финален дуел в пълното със смъртоносни капани свърталище на Ел Диабло.\nКакто в играта на Pyro Studios основната атракция бяха шестимата командоси с различните си умения, така и тук акцентът пада върху изграждането на запомнящи се образи.\nПредводителят на групата Джон Купър е супергероят в Desperados, еквивалент на зелената барета от Commandos. Той е най-добрият стрелец, но често предпочита да използва ножа си, който е значително по-безшумен от револвера и който дори може да хвърля от разстояние. Освен това Купър с лекота се катери по стени, оседлава коне, носи на гърба си изпаднали в безсъзнание или убити врагове и вкарва в действие юмруците си, когато се налага. При нужда може да използва и златния си музикален часовник, чиято мелодийка привлича вниманието на противниците ви.\nВторият герой, Самюел Уилямс, е чернокож дърдорко и шегаджия, който се оправя перфектно с динамит и всякакви експлозивни материали. Той също така може да връзва зашеметените врагове и да използва скритата си във вързоп гърмяща змия, за да спретва подли сюрпризи. Проблемът е, че въпросният трик рядко върши работа и често резултатът е, че горкото влечуго бива направено на решето.\nЗапознайте се и с Док МакКой - прочут шарлатанин и единственият в групата, който може да лекува останалите или да ги свестява, ако са изпаднали в ступор. При нужда той става смъртоносен със специалния си Buntline-револвер, който стреля точно на големи разстояния и дори може да бъде зареждан със свръхпрецизни (снайпер) патрони. Коронният му номер е да хвърля колбички с упойващ газ, който приспива всичко живо в определен радиус. В пристъп на гениалност Док е способен да използва палтото и шапката си, за да направи плашило, което от далече съвсем мяза на застрашителен каубой от плът и кръв.\nКейт О'Хара пък е фаталната жена в Desperados. Красивата професионална комарджийка трябва само да започне да оправя усърдно жартиера си, за да накара всеки зажаднял за прелести мучачо да премрежи поглед и да забрави за задълженията си. Ако въпросният досадник стане твърде настоятелен, тя може просто да му тегли един ритник между краката или пък да го заслепи за кратко с огледалцето си. Кейт не се колебае да остави при нужда диря от картите си за покер, за да спретне с Джон и останалите подла засада на всеки наивник.\nЕдва по-късно в играта се натъквате на останалите двама герои - силния като мечка мексиканец Санчес и крехката китайка Миа Юнг. Санчес е грубоват исполин, който мята камъни, премества тежки обекти (напр. картечници) и носи два трупа едновременно. Неговата текила "Пепе Лопез Голд" може да забави реакциите и да ограничи зрителното поле дори на най-печените мъжаги, а с престорената си сиеста, мексиканецът може да прикотка някои не особено интелигентни екземпляри и да ги разхвърля. Малката Миа въпреки липсата на нужните физически данни, компенсира всичко с коварни азиатски номерца. Тя може да привлича вниманието на произволен пазач със своята свирчица, да хвърля заслепяващи нинджа бомбички и да изстрелва през тръбата си отровни стрелички, които карат улучените да обезумеят, нападайки яростно всеки, който им се изпречи на пътя (идеален начин да накарате бандитите да се избият един друг). Миа си има и малка маймунка - мистър Леоне, която може да заглавичква противниците със забавните си изпълнения.\nСметката се плаща с олово\nС тази пъстра групичка от различно надарени индивиди ще се изправяте всеки път срещу многократно превъзхождащи ви по численост противници. Поради това се налага да използвате познатите от Commandos принципи, а именно да оставате по възможност незабелязани и да елиминирате безшумно враговете си, комбинирайки различните способности на десперадосите ви. Разбира се, в повечето случаи не е фатално, ако ви открият, но в такива ситуации ще си имате работа с двойно повече гринговци и с многочислени хайки. Когато ви погнат, можете да се притаите някъде и да изчакате "жегата" да премине или просто да се направите на Клинт Ийстуд и да се опитате да изпозастреляте лошите момчета. Престрелките рядко завършват във ваша полза, макар че реално има някои нива, които могат да се минат с груба тактика. В Desperados през по-голямата част от играта ще сте заети да елиминирате един по един множеството пазачи, които стоят на пост или патрулират по определени маршрути. Проблемът е, че копоите се покриват един друг и вие обикновено имате само няколко секунди, през които зрителното поле на врага не е насочено към вас, за да изпълните подлите си кроежи. Пропуснете ли момента, почти сигурно ще бъдете разстреляни безмилостно като дръгливи прерийни псета. Слава богу, в играта има опцията Quick save, така че можете да се записвате на всяка крачка и да коригирате грешките в тактиката си моментално. Алилуя! От друга страна, това е един от малкото недостатъци на играта, защото точно както и в Commandos, ще трябва да преповтаряте многократно едни и същи участъци, което на моменти става фрустриращо.\nМакар че на пръв поглед може да ви се стори трудно да изпълнявате толкова много различни действия в играта, интерфейсът на Desperados е почти идентичен с този на Commandos и ситните каубойчета се управляват елементарно с помощта на мишката и иконките. Силно препоръчително е обаче да овладеете до съвършенство hotkey-командите на клавиатурата, както и действието на т.нар. Quick Action, който ви позволява да програмирате няколко действия наведнъж за героите си (примерно Купър може да опушка трима апапи от раз) и да ги изпълните с натискането на един-единствен клавиш. Тази гениална опция е незаменима, когато планирате сложни комбинации, които трябва да бъдат изпълнени синхронно от цялата ви банда. Тъй като ограниченото място не ми позволява да се разпростра нашироко по темата, ще кажа само, че враговете ви наистина са непредвидими със способността си да действат по напълно различен начин в еднакви ситуации. Когато ви открият, някои се втурват по петите ви, други дипломатично изчакват първи да се покажете, трети страхливо се събират на групички и чак тогава дръзват да нападнат, четвърти ви заобикалят, а има и такива, които просто са адски лениви и инертни, за да се занимават с непрокопсаници като вас. Друг проблем за малката ви сплотена компанийка е и цивилното население - в повечето случаи тези издайнически мерзавци закрякват при първото подозрително нещо, което забележат и хукват да ви изпортят на шерифа. Проблемът е, че не можете да ги изтребите, защото играта свършва, ако разстреляте цивилен.\nГрафиката в Desperados наистина е уникална, за нея мога да говоря само със суперлативи. Всичко във виртуалния Див запад е изобразено да най-малките детайлчета, а прекрасно анимираните каубойчета, бандитчета, мексиканчета, шерифчета и проститутчици, които кръстосват улиците, са истински забавни за наблюдаване.\nАудио-ефектите и диалозите също са перфектни, като в това отношение Desperados напълно убедително триумфира над Commandos. Героите ви непрекъснато си разменят хапливи реплики помежду си, което ги прави много по-близки до сърцето ви от безмълвните командоси. Но не само хората ви си общуват активно, но също така и цивилните, та дори и мексиканските бандити, които обсъждат положението на испански; внушително, особено на фона на швабските войници от играта на Pyro, които знаеха цифром и словом две думи.\nDesperados обаче безспорно нямаше да бъде същата игра без мощния саундтрак. Музиката е просто идеална - не се натрапва нито за миг, но ако я изключите, ще усетите болезнено липсата й на втората минута. Между другото прекрасните уестърн-мелодийки звучат а ла Енио Мориконе, което не е толкова чудно, при положение, че са композирани от неговия сънародник Джовани Виндиджни.\nПрактически без бъгове, единственият недостатък на Desperados е, че подобно на първообраза си е много трудна игра, изискваща здрави нерви и търпение. Ако ги имате в излишък, няма да съжалявате, защото ефектът от една нощ, прекарана с Desperados, е почти равен на удоволствието да държиш в ръцете си красавица като Клаудия Кардинале.\nDesperados притежава не само всички положителни характеристики на Commandos, но и достатъчно индивидуален чар и оригинални идеи, което й осигурява достойно място в геймърския пантеон, но и първенството сред тактическите игри в реално време.\nPentium 266 MHz, 64 MB RAM, 420 MB Hard Disk\nНа: 2013-12-24 14:05:53 - В: Стратегия игри - Етикети:\nПодобни на: Desperados: Wanted Dead or Alive - Десперадос: търси се жив или мъртъв\nХодещите Мъртви: 400 дни - The Walking Dead: 400 Days\n№ Преди 1 месец / BgGdb rating 1 / Users rating 3.3 / 84 прегледа\nВероятно това, че ще бъдете разочаровани от The Walking Dead: 400 Days е лесно да се предположи. В края на краищата, това е едно приключение, което е предназначено главно за попълване на дългите летни месеци между първи и втори сезон на The Walking Dead играта. За щасти ... още\nКатегория: Ужаси игри Етикети:\n№ Преди 1 месец / BgGdb rating 0 / Users rating 3.3 / 12 прегледа\nDead Island: Riptide определено започва много обещаващо. Намирате се на потъващ кораб, на който е извършен военен преврат, а орди от зомбита обикалят из кораба, но това не е проблем. В ръцете си държите пушка, която направо разкъсва телата на зомбитата. До тук всичко е ... още\nКатегория: Екшън игри Етикети:\nСмъртоносно Място 3 - Dead Space 3\n№ Преди 1 месец / BgGdb rating 0 / Users rating 3.3 / 8 прегледа\nDead Space 3 е игра, която е пълна с възможности и гъвкавост, въз основа на силните страни на поредицата с доста нови и добри идеи. Ако очаквате играта да е страшна и изпълнена с ужас, значи грешите. Този Dead Space е ориентиран повече към екшъна, но все пак хохър ел ... още\n№ Преди 1 година / BgGdb rating 2 / Users rating 3.3 / 174 прегледа\n№ Преди 1 месец / BgGdb rating 0 / Users rating 3.3 / 13 прегледа\nСлед като беше обявено продължение на първата Need for Speed: Most Wanted много хора имаха големи очаквания, но Criterion може би не се справиха точно така както се очакваше. В старата Most Wanted един от най-запомнящите се елементи в началото на играта бяха кът сцен ... още\nКатегория: Състезание игри Етикети: Need For Speed ,\nПасианс скарабей - Scarab Solitaire Отново готин пасианс "Пасианс скарабей - Scarab Solitaire\nПрестъпни намерения - Criminal Intends Това е супер интересна и изпълнена с приключение игра,\nНадпревара с еноти - Raccoon Racing Състезавайте се на няколко писти като се качите на вашите\nОбучение на Шофьори - Driver's ED Това е игра, която ви учи как да шофирате. Вие трябва да сл


Новата седмица започва с по-ниски температури - Zov News - Новините от Северозападна България\nВ началото на новата седмица, температурите ще се понижат, като минималните ще са между 5 и 10°, а максималните между 14° и 19. Времето в страната ще остане без съществена промяна, като в равнините и около водните басейни ще има ниска слоеста облачност или мъгла. Около и след обяд облачността ще се разкъсва, а видимостта ще се подобрява. Предимно слънчево ще е времето над планинските райони. Ще духа слаб до умерен вятър от изток-североизток. Температурите ще се понижат още малко и минималните ще са между 5 и 10°, в отделни котловини ще са и по-ниски. Максималните температури ще са предимно между 14° и 19°. Атмосферното налягане слабо ще се понижи, но ще остане по-високо от средното за ноември.\nПо Черноморието ще има ниска слоеста облачност или мъгла. Ще духа слаб до умерен вятър от изток-североизток. Максималните температури ще са 16-18°, близки до температурата на морската вода. Вълнението на морето ще е 2 – 3 бала.\nТагове: времето, есен\nАПИ призна за проблеми с пътя край Своге\nМая Манолова отваря приемна във влака за Варна. Ще спре в Червен бряг, Левски и Плевен


Маги Сидерова: Летището имаше дизайнерска палатка - Клюки.ws\nНачало Клюки Маги Сидерова: Летището имаше дизайнерска палатка\nМаги Сидерова: Летището имаше дизайнерска палатка\nМаги Сидерова останала много впечатлена от Доминикана\nМаги Сидерова прекара сватбеното си пътешествие в Доминика. През последната седмица тя изчезна от телевизионния ефир и всички се питаха къде е. Оказа се, че госпожа Сидерова е решила най-накрая да замине на сватбено пътешествие със съпруга си Жоро. „На сватбено пътешествие, а не на меден месец”, смее се Маги, поправяйки Гала в сутрешното предаване „На кафе” по Нова телевизия.\nПреди да замине за Доминикана се радвахме на Сидерова всеки ден, докато обсъждаше звездите в риалити формата „Биг Брадър” при Гала.\n„Хубава и почерняла посред зима”, с тези думи я посрещна водещата. Гала й направи и няколко комплимента за външния й.\nМаги сподели, че сега е в най-добрата си форма, по-добра дори и от по-младите й години. Това разбира се дължи на усилените тренировки на Сидерова, която досега не тренирала правилно. На това как да тренира я научила „Мис фитнес бикини”, когато се отбили до Португалия. Те спрели там, защото съпругът й имал малко работа, а тя искала на тренира с „Мис фитнес”. Тогава Маги разбрала, че не тренира правилно. Досега тя тренирала с много повторения и малко килограми, а сега иска да направи мускули без да прескача границата. Упоритостта си в тренировките Сидерова е наследила от своя съпруг, шегува се тя.\nМаги се страхувала да лети, но пак благодарение на подкрепата на съпруга си решила да опита. Полетът до Доминикана бил 9 часа на отиване и 7 часа на връщане. Тя иска да си вземат компания, за да не им е скучно само двамата. След това обаче разбира, че с Жоро са си „самодостатъчни”. Разбира, че може да е с него „и в смях, и в мълчание, и в закачки, и в забавление”. В Доминикана младото семейство си изкарва много добре и се наслаждава на всичко.\n„На летището имаше дизайнерска палатка. Валеше пороен дъжд, само след 15 минути изпече слънце”, каза Маги. „Доминикана е втората държава в света с най-щастливите хора”, допълни тя. Там всички са весели, пеят, танцуват. „Те са бедни, но щастливи”.\nМаги Сидерова прекара сватбеното си пътешествие в Доминика\nНяма нищо помпозно и кичозно. Госпожа Сидерова сподели, че напразно е мъкнала куфарите си с тоалети, защото почти не ги е ползвала, както и грима си.\nСидерова останала много впечатлена от Доминикана\nЕтикети: new, Маги Сидерова, Маги Сидерова меден месец